Rikunarita-ORG/Wikinium huggingface dataset:
# Оулу

**Оулу** — (фински: *Oulu*) град и општина во регионот Северна Остроботнија во Финска. Тој е најнаселениот град во северна Финска и шести најнаселен град во државата. Зафаќа површина од 1,513.37 км2 и има население од 198.804 (март 2016).

Знамето на Оулу
# Тунгуска експлозија

Тунгуска експлозија
Место на експлозијата во рамките на Русија

Срушени дрва сликани од експидицијата на Кулик во 1927 г.
**Тунгуската експлозија** — непогода што се случила на 30 јуни 1908 година при што биле уништени околу 2.000 км² шума што се протегала по течението на реката Поткамена Тунгуска во Краснојарскиот крај, северозападно од Бајкалско Езеро.

Според тврдењето на научниците, настанот се случил во вселената по големата експлозија на комета или астероид со моќност на 1.000 атомски бомби што се фрлени врз јапонскиот град Хирошима во 1945 година. Интересно е што до денес не се откриени траги што би биле карактеристични за таков удар.

Се претпоставува дека астероидот експлодирал во атмосферата на висина од 5 до 10 километри над Земјата. Во таа експлозија со сила од 20 милиони тони ТНТ, чиј сјај бил забележан дури во Лондон, се создале помали парчиња на камења кои паднале на површината на нашата планета. Сепак, не бил пронајден кратер ниту, пак, други физички промени на тлото од ударот, поради што се заклучува дека експлозијата на небесното тело се случила над Земјата. Некои научници сметаат дека дошло до судир меѓу антиматерија и материја, од што настанала експлозија и исчезнала. Има и научници што сметаат дека на тоа место удрил голем неидентификуван летачки објект.

## Поврзано

* Чеко — езеро што се смета за кратер на експлозијата

## Извор

* „Езерото Чеко ја крие тајната за тунгуската експлозија“, „Дневник“, 28 јуни 2007

## Надворешни врски

* Dr. Andrei E. Zlobin, 2013, No.2
* Dr. Andrei E. Zlobin, 1304.8070, arXiv.org, 2013, No.1 (PDF)
* Quasi Three-Dimensional Modeling of Tunguska Comet Impact (1908)
* Tunguska Comet Impact 1908 Архивирано на 25 јули 2008 г.
* Astrobiology, V.4, N.3, 2004, 391-399
# Ноќ на долгите ножеви

| Националсоцијализам
Кукест крст |
| --- |
|

Организации

|  |  |
| --- | --- |
|  | НСДАП Штурмабтајлунг Шуцштафел Министерство за пропаганда Хитлерова младина Државна трудова служба |

Историја

|  |
| --- |
|
Трет Рајх Пивнички пуч Ноќ на долгите ножеви Нирнбершки собири Кристална ноќ Холокауст Нирнбершки судења Неонацизам  |

Идеологија

|  |
| --- |
|
Партиска програма Ариевска раса Ариевско уверение Националсоцијалистичка пропаганда Националсоцијалистички окултизам Националсоцијалистичка архитектура „Мојата борба“  |

Списоци

|  |
| --- |
|
Функционери Кабинетот на Хитлер  |

* п
* р
* у
 |

Хитлеров триумф: Фирерот ги прегледува јуришните единици SA (Штурмабтајлунг) во 1935. Лево од Хитлер, до автомобилот стои СС војник.
**Ноќ на долгите ножеви** (германски: Nacht der langen Messer) или „**Операција Колибри**“ е операција што се одвивала во Германија од 30 јуни до 2 јули 1934, кога нацистичкиот режим се погрижил најмалку осумдесет и пет луѓе да бидат убиени од политички причини. Повеќето од убиените биле членови на „СА“ (германски: Sturmabteilung), нацистичка паравоена организација. Адолф Хитлер тргнал против СА и нејзиниот водач, Ернст Рем (Ernst Röhm), бидејќи независноста и растечката моќ на СА, тој ја гледал како закана за неговата моќ. Хитлер исто така сакал да ја осигура поддршката од германската армија и генералите кои се плашеле од СА (а се мисли и дека му ветиле поддршка на Хитлер само ако тој се погрижи СА да биде распуштена). Хитлер ја искористил ситуацијата и истата „ноќ“ се погрижил и некои конзервативни критичари на режимот, особено оние лојални на вицеканцеларот Франц фон Папен (Franz von Papen), да молчат засекогаш.

Најмалку осумдесет и пет луѓе биле убиени за време на чистката, иако се смета дека биле многу повеќе, и тоа неколку стотици и повеќе од илјада непријатели на режимот биле уапсени. СС (Schutzstaffel), нацистичка елитна гарда, и тајната полиција, Гестапо (Gestapo), ги извршиле повеќето убиства. Чистката ја зацврстила поддршката од армијата (Reichswehr) за Адолф Хитлер. Исто така му дала на режимот маска на легалност со тоа што германските судови „дозволиле“ убиства надвор од судниците, наместо традиционалните легални гонења, за да ја покажат својата лојалност кон режимот.

Пред отстранувањето, нејзините организатори некогаш ја нарекувале „Колибри“, што било лозинка користена за да започне крвопролевањето таа ноќ. Нема некое посебно значење зад шифрираното име на операцијата. А името „Ноќ на долгите ножеви“ се однесува на масакрот врз луѓето на Вортигерн (Vortigern) од страна на Енгл (Angle), Јут (Jute) и саксонски платеници во еден од митовите за кралот Артур. Самата фраза „Ноќ на долгите ножеви“ на германски го предвидува масакрот и пред да биде поврзана со чистката општо била поврзана со насилство и одмазда.

## Поврзано

* Нацизам
* Нацистичка Германија
* Нацистичка партија
* СС
* СА
# 29 јуни

**29 јуни** — 180-тиот ден во годината според грегоријанскиот календар
(181-ви во престапна година).
Остануваат 185 дена до крајот на годината.
Предлошка:Јуни 2026

## Настани

|  |  |
| --- | --- |
| 1838  | Крунисана е британската кралица Викторија.
  |
| 1880  | Франција го анектира Тахити.
  |
| 1888  | Првата позната снимка на класична музика - Хендловиот ораториум *Израел во Египет*.
  |
| 1914  | Јина Гусева се обидува да го убие Григориј Распутин во неговиот дом во Сибир.
  |
| 1948  | Југославија е исклучена од Коминформот. Започнуваат прогони на идеолошките приврзаници на СССР во Југославија, тнр. период на Информбирото.
  |
| 2002  | Судири меѓу Северна и Јужна Кореја доведуваат до смрт на четири јужнокорејски морнари и до потопување на севернокорејски брод.
  |
| 2005  | Канада станува трета земја во светот, по Холандија и Белгија, која го признава бракот помеѓу припадници од ист пол.
  |
| 2011  | Тувалу ја признава Република Македонија под уставното име. |

## Родени

|  |  |
| --- | --- |
| 1798  | Џакомо Леопарди — италијански поет.
  |
| 1864  | Наум Туфекчиев — македонски револуционер.
  |
| 1877  | Петар Кочиќ — српски писател.
  |
| 1900  | Антоан де Сент Егзипери — француски писател и воздухопловец.
  |
| 1911  | Бернард Херман — американски филмски композитор.
  |
| 1922  | Васко Попа — југословенски поет.
  |
| 1925  | Џорџо Наполитано — италијански политичар.
  |
| 1930  | Славомир Мрожек — полски писател.
  |
| 1948  | Јан Пајс — британски музичар, тапанар на рок-групата Дип Парпл (*Deep Purple*).
  |
| 1957  | Петер Вилфан — југословенски и словенечки кошаркар, новинар и политичар.
  |
| 1954  | Жуниор — бразилски фудбалер.
  |
| 1955  | Зорица Брунцлик — српска фолк-пејачка.
  |
| 1963  | Калид Ел Масри — германски државјанин.
  |
| 1978  | Никол Шерзингер — американска пејaчка.
  |
| 1988  | Евер Банега — аргентински фудбалер.
  |
| 1991  | Кавај Леонард — американски кошаркар.
  |
| 1994  | Лукаш Качмарек — полски одбојкар.
  |
| 1994  | Леандро Паредес — аргентински фудбалер. |

## Починале

|  |  |
| --- | --- |
| 1861  | Елизабет Барет Браунинг — англиска поетеса.
  |
| 1933  | Роско Арбакл — американски глумец и режисер.
  |
| 1940  | Пол Кле — швајцарски уметник.
  |
| 1945  | Чеде Филиповски - Даме — народен херој на Македонија.
  |
| 1964  | Ерик Долфи — американски џез-музичар.
  |
| 1967  | Примо Карнера — италијански боксер.
  |
| 1967  | Џејн Менсфилд — американска глумица.
  |
| 1975  | Тим Бакли — американски рок-музичар.
  |
| 1984  | Душан Недељковиќ — српски филозоф и етнолог.
  |
| 1995  | Лана Тарнер — американска глумица.
  |
| 2003  | Кетрин Хепберн — американска глумица.
  |
| 1931  | Јозеф Масопуст — чехословачки фудбалер. |

## Празници

29 јуни (празници)

* јануари
* февруари
* март
* април
* мај
* јуни
* јули
* август
* септември
* октомври
* ноември
* декември
# Врховен штаб на НОВ и ПОЈ

**Врховниот штаб на НОВ и ПОJ** (1941–1945) било врховно воено и политичко раководство на НОВJ. Бил формиран како ГШ на НОПОJ, на чело со J. Б. Tито (27 јуни 1941). Бил врховно воено и политичко претставништо на НОВJ до одржувањето на Првото заседание на AВНОJ (ноември 1942). На советувањето во Столице бил преименуван во ВШ на НОПОJ (26 септември 1941), а по формирањето на Првата пролетерска бригада во ВШ на НОВ и ПОJ (22 декември 1941). Имал одлучувачка функција за успехот на војната против фашистичките окуптори и нивните внатрешни соработници и за создавање на Југословенската федерација.